मुझसे आखिर क्यों डरती है सपा , ओवैसी ने पूछा सवाल
Sat Sep 23 2017 16:32:57 GMT+0530 (IST)
Home > राज्य > उत्तर प्रदेश > मुझसे आखिर क्यों डरती है सपा , ओवैसी ने पूछा सवाल
Tahlka News | 2016-02-07 12:00:15.0
फ़ैजाबाद . बीकापुर उपचुनावों में ऑल इंडिया मजलिस-ए-इत्तेहादुल मुसलमीन (AIMIM) के अध्यक्ष असदुद्दीन ओवैसी अपनी सक्रियता बढ़ाये हुए हैं. ओवैसी ने यहाँ दलित प्रत्याशी उतर कर जय भीम –जय मीम का नारा दिया है.
रविवार को फैजाबाद में जनसभा को संबोधित किया और एक बार फिर सपा सरकार पर बरसे.ओवैसी ने कहा सपा सरकार मुझसे डरती है. 'मुझे यहां पहले रैली नहीं करने दी गई थी इसलिए यहां तक पहुंचने में इतना वक्त लग गया. मुझे पता नहीं कि सपा सरकार मुझसे डरती क्यों हैं.'
'मेरे पास करोड़ों रुपये नहीं हैं. नोएडा में जमीन नहीं है. मेरे पास संसद में सिर्फ एक सीट है. जबकि सपा के पास एक ही परिवार से 5-5 सीटें हैं. फिर भी वे मुझसे डरते क्यों हैं?' - असदुद्दीन ओवैसी
एआईएमआईएम के चीफ ने यहाँ दलित कार्ड भी मजबूती से खेला. उन्होंने कहा कि गांधी, लोहिया और पटेल बड़े नेता थे, लेकिन मेरा मानना है कि अंबेडकर इन सबसे बड़े थे.
ओवैसी ने हाल में फैजाबाद में कहा था कि अगर आज लोहिया जिंदा होते तो मेरा हाथ पकड़कर मुझे यहां लेकर आते.'
ओवैसी जहां रैली कर रहे थे, वहां बारिश हुई थी. उन्होंने कहा, 'मैं जब से यहां आया हूं बरसात शुरू हो गई है. अगर वो मुझे यहां जल्दी-जल्दी आने देंगे तो भगवान ज्यादा बरसात करेंगे, जिससे सूखे से परेशान किसानों को फायदा होगा. लेकिन आप वादा करें कि मुझे उत्तर प्रदेश आने से कोई न रोक पाए. मैं आपका हाथ थामूंगा और आपके अध‍िकारों के लिए लड़ूंगा.'